תיקון 190 לפקודת מס הכנסה מאפשר להפקיד לקופות הגמל כסף פנוי וליהנות מהיתרונות של קופת גמל. ניתן למשוך את הכסף אחרי גיל 60 כקצבה חודשית פטורה ממס או כמשיכה חד פעמית (ובלבד שלעמית קצבה מזערית בסך 5,012 ש"ח, או צבירה קצבתית בסך 1,488,564 ש"ח בשנת 2024) בתשלום מס של 15% ממרכיב הרווח הנומינלי, לעומת מס בשיעור 25% על הרווח הריאלי. ניתן להפקיד לקופה בניהול אישי כספים תחת תיקון 190 וליהנות מהטבת מס כאמור לעיל. בנוסף, במקרה פטירת העמית בטרם הגיעו לגיל 75, יוכלו שאריו לפדות הכספים במס נומינלי של 15%. במידה ונפטר העמית לאחר גיל 75, יוכלו השארים להיכנס לנעליו ולהמשיך את החיסכון על שמם באותם התנאים.